АҞӘА, ажьырныҳәа 9 - Sputnik. Аԥсны иҟоу урыстәылатәи арратә база аррамаҵзурауаа ҳаамҭазтәи акомпиутортә танктә тренажиорқәа рыла аҽазыҟаҵарақәа мҩаԥыргоит ҳәа адырра ҟаиҵеит ААО апресс-маҵзура аиҳабы Вадим Астафьев.
Атренажиорқәа иҟаҵәҟьазар ҟало аҭагылазаашьа рныԥшуеит: атанкқәа, аршьаҟауаа рмашьынақәа, артиллериатә шьақәгылақәа.
Амониторқәа рҟны иаарԥшуп адгьылтәии аҳауатәии цәҟьарақәа. Дара рхышәа-ҵышәа реиҭаҵра иаҿырԥшны аҽаԥсахуеит.
Уи адагьы атренажиорқәа рпрограмматә еиқәыршәара аинструкторцәа ирнаҭоит алшара иазыҟарҵо рыгхақәа иаразнакы раарԥшра, урҭ рнырра, агхақәа рыриашара.
Ҳаамҭазтәи атренажиорқәа аруаа ирнаҭоит алшара рҭыԥ аҿы ишыҟоу, ныхра рацәак ҟамҵакәа рҽазыҟарҵаларц.
Иара убас шәаԥхьар ҟалоит: